Vrou kom op oud-onderwyser se liggaam af | Maroela Media
Toe Dorothy Wiggett van Groot Brakrivier in die Wes-Kaap se man nie Maandagoggend oudergewoonte haar tee gebring het nie, het sy gaan ondersoek instel en op sy bebloede liggaam afgekom.
Haar man, Ron Wiggett (76) was 'n afgetrede onderwyser van Die Eiland.
Kapt. Malcolm Pojie, 'n polisiewoordvoerder, het Donderdag gesê die polisie ondersoek 'n saak van moord.
"Wiggett het elke oggend vir sy vrou tee in die bed bedien met iets om aan te peusel," het hy gesê. "Die egpaar slaap in afsonderlike kamers. Toe hy nie Maandagoggend opdaag nie, het sy vrou gaan ondersoek instel en op sy liggaam afgekom. Hy het 'n steekwond aan die agterkant van sy kop en op sy been opgedoen."
Die egpaar se huis is geplunder en daar word vermoed dat huisbraak die motief was vir sy moord. "Die polisie moet nog vasstel wat alles moontlik gesteel is."
Pojie het gesê 'n spesiale taakspan is saamgestel om sy moord te ondersoek, en knap speurwerk het daartoe gelei dat 'n 57-jarige verdagte Dinsdag in Watsonia, Groot Brakrivier, aangekeer is. Hy is glo bekend aan die egpaar. "Die polisie het die verdagte se huis deursoek en op klere, wat met bloed bevlek is, afgekom. Die klere is vir forensiese toetse gestuur." Die man is deur die polisie ondervra, maar is Donderdagoggend weer vrygelaat hangende verdere ondersoek.
Die man se naam mag nog nie bekendgemaak word nie, aangesien hy nog nie in die hof verskyn het nie. Die ondersoek duur voort.
Pojie het enigiemand met meer inligting oor die moord versoek om ao. Sias Weyers by 044 620 2206 of 082 469 6805 te skakel.
Groot Brakrivier misdaad moorde
Verdagte vrygelaat??????? sonder om in hof te verskyn…en nou word hy nog boonop beskerm -sy naam mag nie bekend gemaak word nie – maar die slagoffer…..hy het geen reg gehad nie …koelbloedig vermoor. Kan enige slim wetsgeleerde dit vir ons verduidelik asb!
Dis vir my baie snaaks dat hulle die verdagte vrygelaat het. Die polisie daar is baie paraat (ek het 'n see-huisie daar) Daar moet 'n goeie rede wees waarom hulle dit gedoen het.
Huh, lees ek reg, vrygelaat nadat bloed op sy klere gekry is? Waar is reg en geregtigheid? Mag die publiek nou reg in eie hande neem, dis al hoe die soort van sake die straf kry wat hulle verdien….maak hom met klippe toe.
Nee wat. Ons tronke en regsteksek is nie streng genoef nie! Waar is die ou dae??? Hoe kan mens so maklik vrylaat. Nee. Jammer maar ons regstelsel is korup en treurig. Hopeloos. Brinf lewenslank rtronkstraf en doodstradd rterug!!
Nee wragtig – Ek is met stomheid geslaan. Liewe hemel – in hierdie land kan jy moor en roof net soos jy wil. Jy word ondervra en weer vrygelaat !!